Kan absolusie deur 'n gesamentlike handeling van die gemeente, byvoorbeeld die sing van 'n lied, bedien word? (vgl. Kloppers2005:198). Die antwoord is nee, want absolusie is die bediening van die sleutel van die koninkryk. In die Heidelbergse Kategismus, vraag en antwoord 84, word bely:
Volgens die bevel van Christus word aan die gelowiges gesamentlik en afsonderlik verkondig en openlik betuig dat al hulle sondes waarlik deur God ter wille van die verdienste van Christus vergewe is so dikwels as wat hulle die belofte van die evangelie met 'n ware geloof aanneem. (bl. 57)